Volkswagen Passat

Volkswagen Passat je osobný automobil strednej triedy,ktorý od roku 1973 vyrába nemecká automobilka Volkswagen. Je zaradený do línie medzi modely Volkswagen Golf/Jetta a Volkswagen Phaeton a je aj so svojími odvodenými typmi je označovaný ako Dasher, Santana, Quantum, Magotan, Corsar a Carat. Generácie Passatu sú interne označované ako B1, B2, B3 apod.

V roku 2008 rozšíril Volkswagen svoju líniu zavedením modelu Passat CC, ktorý je 4-dverovou kupé verziou klasického Passatu.

Volkswagen oznámil, že jeho nový sedan strednej triedy pre severoamerický trh sa bude vyrábať v závode Volkswagen Chattanooga Assembly Plant a bude sa volať Passat. Volkswagen Passsat NMS vyhral ocenenie Motor Trend Car of the Year 2012.



B1 (Typ 32, 1973 – 1981)

Prvá generácia Volkswagenu Passat bola uvedená v roku 1973. Pôvodne boli v ponuke karosárske verzie 2- a 4-dverový sedan a podobné 3- a 5-dverové verzie. Všetky spoločne zdieľali moderný štýl fastback navrhnutý Giorgettom Giugiarom. V podstate prvá verzia Passatu bola fastback verziou mechanicky identického sedanu Audi 80, ktorý bol uvedený rok pred ním. 5-dverové kombi bolo uvedené v roku 1974. V Európe bol Passat vybavený dvomi obdĺžnikovými hranatými, s dvojmi kruhovými alebo štyrmi kruhovými svetlometmi, v závislosti na výbave. Passat bol jedným z najmodernejších Európskych rodinných automobilov toho času a bol určený ako nasledovník zastaraných modelov Volkswagen Type 3 a Type 4.

Do Passatu sa pôvodne montovali benzínové štvorvalce OHC objemu 1,3 l s výkonom 40 kW/54 koní a 1,5 l s výkonom 55 kW/75 koní alebo 63 kW/85 koní, ktoré sa tiež používali v Audi 80.

Kompletná generácia dostala v roku 1977 facelift, ktorý zahŕňal úpravu interiéru a drobné úpravy ako premiestnenie smeroviek a v závislosti od modelu, buď štyri kruhové alebo dva obdĺžnikové svetlomety.

V Severnej Amerike bol Passat nazvaný ako Dasher. V modelovom roku 1974 boli zavedené karosárske typy 3- a 5-dverový liftback a 5-dverové kombi. Základný motor bol 1,5-litrový radový štvorvalec s karburátorom, ktorý poskytoval výkon 55 kW/75 koní (alebo 52 kW/70 v 1975), ktorý od roku 1976 nahradil 1,6-litrový radový štvorvalec už so vstrekovaním Bosch a výkonom 58 kW/78 koní.

Technické údaje

B2 (Typ 32B, 1981 – 1988)

Druhá generácia Volkswagenu Passat bola uvedená v roku 1981. Platforma nazvaná B2 bola trochu dlhšia a upravený dizajn automobilu bol hneď rozpoznateľný ako Passat, pričom najzreteľnojšou zmenou boli obdĺžnikové svetlomety.

Podobne ako predchádzajúca generácia, bol Passat B2 predávaný hlavne s radovými štvorvalcovými benzínovými a naftovými motormi. Oproti svojmu predchodcovi, vrcholné verzia boli ponúkané s päťvalcovými motormi Audi alebo Volkswagen s objemami 1,9 až 2,2 litra. Systém pohonu všetkých štyroch kolies Syncro používaný v modeli Passat Variant Syncro zdieľal mechaniku z Audi 80 quattro a nie z Volkswagenu Golf Syncro.

Dňa 31. marca bola výroba druhej generácie ukončená (hoci modely Syncro ostali vo výrobe do júna) s 3 345 248 vyrobenými kusmi v Nemecku. Celková svetová produkcia je minimálne 4,5 milióna.

Technické údaje
Benzínové motory
 1,3 – 55 koní (FY/FZ), 60 koní (EP/EU)
 1,6 – 69 koní (PP), 72 koní (RL), 75 koní (DT/DTA/JU/YN/Y/WV/A)
 1,8 – 87 koní (RM), 90 koní (DS/JN/JV)
 1,9 – 115 koní (WN)
 2,0 – 115 koní (HS/JS/HP)
 2,1 – 115 koní (WE)
 2,2 – 115 koní (KX), 120 koní (JT), 136 koní (HY/KV)

Naftové motory
 1,6 – atmosférický – 54 koní (JK/CR)
 1,6 – prepĺňaný turbodúchadlom – 70 koní (CY)

B3 a B4 (Typ 35i, 1988 – 1996)

Tretia generácia Passatu bola uvedená v marci 1988 v Európe, v roku 1990 v Severnej Amerike a v roku 1995 v Južnej Amerike. Dizajn pochádzal z konceptu Auto 2000 z roku 1981 (s koeficientom odporu vzduchu 0,25).

V ponuke boli karosárske verzie 4-dverový sedan a 5-dverové kombi, pričom v ponuke už nefigurovala verzia fastback. Benzínové motory so vstrekovaním paliva poskytovali lepší výkon a pokojnejší chod ako karburátorové jednotky používané predtým. Montované boli priečne a s panelom podlahy karosérie, ktorý bol prispôsobený pre pohon všetkých kolies Syncro. Motormi v ponuke boli 2,0-litrový 16-ventilový štvorvalec v modeli GL, 1,8-litrový motor v modeli CL, nový 2,8-litrový motor VR6 (používaný v modeloch Golf a Corrado) v modeloch GLX a GLS a motor G60. Motor VR6 bol vrcholom ponuky a poskytoval Passatu maximálnu rýchlosť /h. 1,9-litrový naftový motor bol dostupný volitelne.

1993 facelift (Passat B4)

Passat B3 bol v roku 1993 značne faceliftovaný a hoci bol označovaný ako B4, nebol to celkom nový model. Faceliftu boli podrobené panely karosérie okrem strechy, pričom najznačnejšou zmenou prešla predná časť. Interiér bol jemne upravený a bola do neho zahrnutá výbava ako dva predné airbagy a predpínače bezpečnostných pásov, hoci základná palubná doska ostala bez zmien.

Motory

B5 a B5.5 (Typ 3B/3BG, 1996 – 2005)

Úplne nový Passat, postavený na základe platformy Volkswagen Group B5 bol uvedený v roku 1996 v Európe a v roku 1998 v Severnej Amerike.

Passat bol uvedený s novým dizajnom, ktorý bolo možné po porvýkrát vidieť na koncepte Concept 1 pre poslednú generáciu Volkswagenov ako Golf Mk 4, Bora a Polo Mk 4. Aerodynamický tvar dal Passatu B5 koeficient odporu vzduchu 0,27 (sedan).

Motory

B6 (Typ 3C, 2005 – 2010) a B7 (2010 – 2015) 

Passat B6 bol po prvýkrát predstavený na autosalóne v Ženeve v marci 2005. Oproti svojmu predchodcovi nezdieľal platformu s ekvivalentným modelom od Audi  (Audi A4). Postavený bol na základe modifikovanej verzie Golfu 5. generácie (platforma PQ46) pričom motor bol uložený naprieč, podobne ako generácie B3 a B4.

Platforma s priečne uloženým motorom a pohonom všetkých kolies, predávaná ako 4motion presedlala zo stredováho diferenciálu Torsen na viackotúčovú spojku Haldex. Zmena systému na Haldex spôsobila aj zmenu jazdných vlastností, ktoré sa priblížili k vlastnostiam automobilu s pohonom predných kolies. V porovnaní s Torsenom môže Haldex priamo preniesť viac krútiaceho momentu na predné kolesá (zo 100:0 na 50:50 predná náprava/zadná náprava). Haldex je typ aktívneho systému, ktorý sa správa akoby mal automobil predný náhon, až pokiaľ nie je zistené kĺzanie, kedy maximálne 50% krútiaceho momentu sa prenesie na zadnú nápravu.

Priame vstrekovanie FSI je použité v skoro každom benzínovom motore Passatu, v objemoch od 1,6 až po 3,6 litra.

Passat CC

Passat CC ("Comfort Coupé") je štvordverová "kupé" verzia Passatu. Debutovala v roku 2008 na Medzinárodnom autosalóne v Detroite. Model CC bol vytvorený ako konkurencia Mercedesu CLS. Motory ponúkané v modeli CC predstavujú tie, ktoré používa aj klasický Passat. Na výber je 2-litrový prepĺňaný 4-valec alebo 3,6-litrový 6-valec v spojení so systémom pohonu všetkých kolies 4motion.

2010 facelift (Passat B7)
Passat B6 bol faceliftovaný dizajnérmi Klausom Bischoffom a Walterom De Silvom a jeho facelift bol odhalený na Autosalóne Paríži v septembri 2010. Hoci bol označený ako "B7", nešlo o novú generáciu. Facelift zahŕňa nové vonkajšie diely karosérie okrem strechy a okien. Najväčšie zmeny prebehli vpredu, kde sa zmenil tvar predných svetlometov a masky chladiča. Výška a šírka ostala bez zmeny, ale dĺžka narástla o 4 milimetre. Medzi nové prvky patrí systém detekcie únavy a automatický "núdzový mestský brzdový" systém.

Passat Alltrack

V októbri 2011 predstavil Volkswagen na Tokijskom autosalóne model Passat Alltrack. Model Passat Alltrack vypĺňa medzeru medzi osobnýmou líniou a SUV líniou značky Volkswagen.

Passat Alltrack má zvýšenú svetlú výšku zo 135 na , čo zlepšuje nájazdový uhol z 13,5 na 16 stupňov, zadný nájazdový uhol z 11,9 na 13,6 stupňa a prejazdový uhol z 9,5 na 12,8 stupňa v porovnaní s klasickým Pasatom Combi.

B8 (Typ 3G; 2015 - súčasnosť) 
Model ôsmej generácie modelu Passat bol predstavený v novembri 2014. Je založená na roztiahnutom variante platformy MQB, modulárnej automobilovej konštrukčnej platformy navrhnutej pre priečne vozidlá s predným motorom. Podľa predsedu predstavenstva spoločnosti Volkswagen Martin Winterkorn je B8 „prémiové auto bez prémiovej ceny“, čo naznačuje, že štítok Passat bol presunutý na Kompaktný segment výkonných automobilov, na rozdiel od predchádzajúcich generácií modelov, ktoré boli označované ako automobily strednej triedy. Hoci niektorí novinári z oblasti automobilového priemyslu túto stratégiu kritizovali, pretože v skutočnosti Passat konkuruje Audi A6.

Passat bol predstavený s celým radom pokrokových asistenčných systémov vodiča vrátane poloautomatického parkovacieho systému, núdzového asistenta, ktorý automaticky prevezme kontrolu nad vozidlom, ak vodič utrpel zdravotnú pohotovosť, adaptívny  tempomat pre diaľnicu - rýchlosť do 210 km/h, protikolízny systém s monitorovaním chodcov a riadením s premenlivým pomerom, ktorý sa uvádza na trh ako "progresívne riadenie", a ktorý nastaví prevodové pomery riadenia vo vzťahu k súčasnej rýchlosti.

Zostava motorov modelu Passat B7 bola znovu predstavená s touto generáciou s mierne zvýšenými výkonmi, vypínaním valcov zážihových motorov s objemom 1,4 litra a dvoma dieselovými motormi so selektívnou katalytickou redukciou (SCR), z ktorých jeden je preplňovaný dvojitým turbodúchadlom. Uvedenie hybridného modulu plug-in, Passat GTE  s aktualizovanou batériou od Golf GTE bolo naplánované na začiatok polovice roku 2015 vo Veľkej Británii a predaj sa začne v roku 2016. V roku 2015 získal ocenenie Európske auto roka 2015.

V roku 2019 prešiel model B8 faceliftom.

Referencie

Iné projekty

Externé odkazy 
 Oficiálna webstránka

Automobily Volkswagen
Automobily strednej triedy
Sedany
Kombi
Automobily s predným náhonom
Automobily s pohonom 4 × 4